En ældre mand er med politieskorte blevet bragt til Aalborg Universitetshospital.

Opdatering: Den ældre mand, der blev reddet, er desværre afgået ved døden. Der er tale om en 76-årig mand, der nu er identificeret. Hans pårørende er underrettet. _______________________________________________ Nordjyllands Politi og Nordjyllands Beredskab rykkede lørdag formiddag ud til Øster Møllesø i Dronninglund hvor en forbipasserende havde slået alarm, fordi en ældre mand flød rundt i søen. - Manden blev hurtigt reddet i land og der blev efterfølgende ydet hjerte-lungeredning inden han blev kørt med eskorte til Aalborg Universitetshospital, fortæller vagtchef ved Nordjyllands Politi Bruno Brix. Politiet har endnu ikke identificeret manden og det har således ikke været muligt at informere de pårørende om ulykken. Derfor håber vagtchefen at personer, der kan have en relation til den ældre mand, der formodes at være omkring 70 år gammel, vil kontakte politiet på telefon 114.